ai4bharat/Pralekha huggingface dataset:
संरक्षण मंत्रालय
आफ्रिका-भारत संयुक्त सराव AFINDEX पुणे येथे सुरू
पुणे, 21 मार्च 2023
भारत आणि आफ्रिका खंडातील 23 राष्ट्रांच्या दुसऱ्या संयुक्त क्षेत्र प्रशिक्षण   सरावाला आजपासून पुणे येथील औंध मधील परदेशी प्रशिक्षण विभागात प्रारंभ झाला. या प्रशिक्षण सरावात इथिओपिया, घाना, केनिया, लेसोथो, निजर, सेशेल्स, टांझानिया, युगांडा, झांबिया, बोत्सवाना, कॅमेरून, काँगो, इजिप्त, इस्वाटिनी/स्वाझीलंड, मलावी, नायजेरिया, रवांडा, सेनेगल, झिम्बाब्वे आणि मोरोक्को या राष्ट्रांच्या तुकड्या आणि प्रतिनिधी सहभागी होत आहेत. डेझर्ट कोअरचे कोअर कमांडर लेफ्टनंट जनरल राकेश कपूर यांनी आज त्यांना संबोधित केले.
हा संयुक्त सराव, भारत आणि आफ्रिका यांच्यात 2008 मध्ये झालेल्या भारत - आफ्रिका शिखर परिषदेनंतर आफ्रिकेशी अधिकाधिक संपर्क कायम राखण्याच्या भारताच्या प्रयत्नांचा भाग आहे. 2019 नंतर तो यावर्षी आयोजित करण्यात आला आहे. मानवतावादी दृष्टिकोनातून भुसुरूंग निकामी करणे आणि शांतता प्रस्थापित करणे ही या सरावाची संकल्पना आहे. संयुक्त राष्ट्रांच्या शांतता कायम राखण्याच्या कार्यात कार्यक्षमता आणि सज्जता यांच्यात सुधारणा करण्याच्या दृष्टीने सहभागी राष्ट्रांमधील लष्करी सहकार्य महत्वपूर्ण आहे.
शांतता आणि सुरक्षेत वाढ करण्यासाठी लक्ष केंद्रित करणे, नवनवीन कल्पना आणि अभिनव दृष्टिकोन यांची देवाणघेवाण करणे, सुरक्षा आणि आपत्कालीन परिस्थिती हाताळण्यातील व्यवस्थापनाविषयी आफ्रिकेच्या अनुभवांचे अवलोकन करणे आणि या उपक्रमांमधून भारत-आफ्रिका यांच्यातील संबंध अधिक मजबूत करणे हा या सरावाचा उद्देश आहे.
हा सराव चार टप्प्यात विभागण्यात आला आहे. आरंभी, प्रशिक्षणार्थीना प्रशिक्षण दिले गेले. त्यानंतरच्या टप्प्यात आता मानवतावादी दृष्टिकोनातून भुसुरूंग विरोधी कारवाई करणे आणि शांतता प्रस्थापित करणे यासंबंधी प्रशिक्षण दिले जाईल, तर अंतिम टप्प्यात या सर्व प्रशिक्षणाच्या परिणामांची फलनिष्पत्ती समजण्यासाठी मूल्यमापन केले जाईल. सामरिक कवायती आणि कारवाई संयुक्तपणे करण्याची क्षमता हा या संयुक्त सरावाचा केंद्रबिंदू आहे.
याबरोबरच 28 ते 30 मार्च 2023 या कालावधीत लष्कर प्रमुखांची परिषद आयोजित करण्यात आली आहे. या दरम्यान हे लष्कर प्रमुख संयुक्त सरावाची पाहणी करतील.
सरावा दरम्यान स्वदेशी उपकरणांचा अधिकाधिक वापर करण्यावर भर दिला जाईल. या सरावात भारतात उत्पादित झालेली अत्याधुनिक उपकरणे प्रदर्शित केली जातील ज्यामुळे सहभागी राष्ट्रांच्या सैन्याला त्यांच्या कार्यक्षमतेचा अनुभव येईल. या सरावामुळे आफ्रिका आणि भारतामधील प्रादेशिक ऐक्य वाढीस लागेल तसेच सर्वांसाठी सुरक्षा आणि विकास  हे ध्येय साध्य करण्याच्या दिशेने आणखी एक पाऊल पुढे टाकले जाईल.
M.Iyengar/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
गृह मंत्रालय
केंद्रीय गृहमंत्री अमित शहा यांनी भूषवले 46 व्या राष्ट्रीय व्यवस्थापन परिषदेचे अध्यक्षपद
21वे शतक हे भारताचे शतक असल्याचा विश्वास पंतप्रधानांनी गेल्या पाच वर्षात प्रत्येक भारतीयाला दिला - अमित शहा
(नवी दिल्ली, 17 सप्टेंबर 2019
21 वे शतक हे भारताचे शतक आहे, हा विश्वास पंतप्रधान नरेंद्र मोदी यांनी गेल्या पाच वर्षात प्रत्येक भारतीयाला दिले, असे केंद्रीय गृहमंत्री अमित शहा यांनी म्हटले आहे. ते आज नवी दिल्ली येथे अखिल भारतीय व्यवस्थापन संस्थेने आयोजित केलेल्या 46 व्या राष्ट्रीय व्यवस्थापन परिषदेत बोलत होते.
नवभारताबाबतचा पंतप्रधानांचा दृष्टीकोन शहा यांनी विषद केला. पंतप्रधानांचे स्वप्न प्रत्यक्षात उतरवण्यासाठी 130 कोटी भारतीयांनी समन्वयाने काम करण्याचे आवाहन त्यांनी केले.
मोदी सरकारने 2014 पूर्वीचा धोरणलकवा दूर करत एका पाठोपाठ एक धाडसी निर्णय घेऊन देशात परिवर्तन घडवून आणले. आधीच्या सरकारने गेल्या 30 वर्षात केवळ पाच धाडसी निर्णय घेतले. तर मोदी सरकारने गेल्या पाच वर्षात 50 हून अधिक निर्णय घेतले, असे शहा यांनी सांगितले. गरीबांच्या कल्याणाचा विचार करणारे सरकारे धाडसी निर्णयही घेऊ शकते, हे मोदी सरकारने दाखवून दिले.
राष्ट्रीय सुरक्षेशी जराही तडजोड केली जाणार नाही, हा विश्वास सरकारने जनतेच्या मनात निर्माण केला.
कलम 370 आणि 35ए रद्द करण्याबरोबरच अखंड भारताचे स्वप्न साकार झाले असून कलम 370 रद्द केल्यानंतर काश्मीरमध्ये कुठलाही दहशतवादी हल्ला किंवा घटना घडली नसल्याचे शहा यांनी नमूद केले.
भारताने उचललेल्या पावलांमुळे भारताकडे बघण्याचा जगाचा दृष्टीकोनही बदलला. दावोसमध्ये जागतिक आर्थिक मंचमध्ये पंतप्रधानांनी हिंदीतून भाषण केले. त्यावरून जग भारताचा किती सन्मान करत असल्याचे कळून येते.
वर्ष 2024 पर्यंत पाच ट्रिलियन डॉलर्सची अर्थव्यवस्था होण्याच्या दृष्टीने भारताची वाटचाल सुरू असल्याचे सांगत, शहा यांनी गेल्या पाच वर्षात झालेली देशाची प्रगती उलगडून सांगितली.
B.Gokhale/S.Kakade/P.Kor
आरोग्य आणि कुटुंब कल्याण मंत्रालय
कोविड-19 प्रतिबंधक लसीकरण – 24 व्या दिवसापर्यंतची अद्ययावत माहिती
देशात लसीकरण झालेल्यांचा आकडा 60 लाखांपर्यंत पोहोचवून भारत ठरला जगातील सर्वात वेगवान लसीकरण करणारा देश
एकूण 60 लाखांहून जास्त लाभार्थ्यांचे लसीकरण पूर्ण
आज संध्याकाळी 6 वाजेपर्यंत 2,23,298 लाभार्थ्यांना लस देण्यात आली
कोरोना महामारीविरुद्ध सुरु असलेल्या लढ्यात भारताने जागतिक पातळीवर आज आणखी एक शिखर सर केले.
देशभरात 60 लाख लाभार्थ्यांचे लसीकरण करून भारत जगातील सर्वात वेगाने लसीकरण करणारा देश ठरला आहे. भारताने हे यश अवघ्या 24 दिवसांमध्ये प्राप्त केले आहे. हा टप्पा गाठण्यासाठी अमेरिकेला 26 तर इंग्लंडला 46 दिवस लागले होते.
पंतप्रधान नरेंद्र मोदी यांनी 16 जानेवारी 2021 रोजी देशव्यापी लसीकरण कार्यक्रमाला सुरुवात केली होती तर 2 फेब्रुवारी पासून आघाडीवरील कामगारांच्या लसीकरणाला सुरुवात करण्यात आली.
एकूण 1,24,744 सत्रांद्वारे राबविलेल्या मोहिमेत कोविड – 19 प्रतिबंधक लस घेतलेले आरोग्य सेवा कर्मचारी तसेच पहिल्या फळीतील कर्मचारी अशा सर्वांचा विचार केला तर आज संध्याकाळी 6 वाजेपर्यंत भारताने 60 लाखांचा आकडा पार केला आहे. यामध्ये 54,12,270 आरोग्य सेवा कर्मचारी आहेत तर 6,23,390 पहिल्या फळीतील कर्मचारी आहेत.
आज, देशव्यापी कोविड-19 विरोधी लसीकरण मोहिमेच्या 24 व्या दिवशी, संध्याकाळी 6 वाजेपर्यंत एकूण 2,23,298 लाभार्थ्यांना लस देण्यात आली. आजच्या दिवसाचा अंतिम अहवाल रात्री उशिरा पूर्ण होईल.
|
|
S. No.
|
|
State/UT
|
|
Beneficiaries vaccinated
|
|
1
|
|
A & N Islands
|
|
3397
|
|
2
|
|
Andhra Pradesh
|
|
3,08,718
|
|
3
|
|
Arunachal Pradesh
|
|
12,931
|
|
4
|
|
Assam
|
|
97,379
|
|
5
|
|
Bihar
|
|
3,92,426
|
|
6
|
|
Chandigarh
|
|
6027
|
|
7
|
|
Chhattisgarh
|
|
1,81,276
|
|
8
|
|
Dadra & Nagar Haveli
|
|
1504
|
|
9
|
|
Daman & Diu
|
|
745
|
|
10
|
|
Delhi
|
|
1,13,138
|
|
11
|
|
Goa
|
|
8340
|
|
12
|
|
Gujarat
|
|
4,70,384
|
|
13
|
|
Haryana
|
|
1,48,027
|
|
14
|
|
Himachal Pradesh
|
|
56,594
|
|
15
|
|
Jammu & Kashmir
|
|
61,031
|
|
16
|
|
Jharkhand
|
|
1,17,210
|
|
17
|
|
Karnataka
|
|
4,11,861
|
|
18
|
|
Kerala
|
|
2,95,965
|
|
19
|
|
Ladakh
|
|
2234
|
|
20
|
|
Lakshadweep
|
|
839
|
|
21
|
|
Madhya Pradesh
|
|
3,62,649
|
|
22
|
|
Maharashtra
|
|
4,97,095
|
|
23
|
|
Manipur
|
|
9767
|
|
24
|
|
Meghalaya
|
|
7602
|
|
25
|
|
Mizoram
|
|
10937
|
|
26
|
|
Nagaland
|
|
4,917
|
|
27
|
|
Odisha
|
|
2,95,944
|
|
28
|
|
Puducherry
|
|
3761
|
|
29
|
|
Punjab
|
|
81,948
|
|
30
|
|
Rajasthan
|
|
4,62,962
|
|
31
|
|
Sikkim
|
|
5851
|
|
32
|
|
Tamil Nadu
|
|
1,66,408
|
|
33
|
|
Telangana
|
|
2,09,104
|
|
34
|
|
Tripura
|
|
44,621
|
|
35
|
|
Uttar Pradesh
|
|
6,73,542
|
|
36
|
|
Uttarakhand
|
|
77,907
|
|
37
|
|
West Bengal
|
|
3,68,562
|
|
38
|
|
Miscellaneous
|
|
62,057
|
|
Total
|
|
60,35,660
आज संध्याकाळी 6 वाजेपर्यंत लसीकरणाची 8,257 सत्रे घेण्यात आली.
आतापर्यंत, लसीकरणामुळे झाल्याचा संशय घेता येईल अशी कोणत्याही गंभीर स्वरुपाच्या प्रतिक्रियात्मक घटनेची अथवा मृत्यूची नोंद झालेली नाही.
निती आयोग
भारताने कॉप 26 परिषदेत इलेक्ट्रिक वाहनविषयक अमृत पोर्टल सुरू केले
ई-वाहनासंबंधित सर्व माहितीसाठी एकमेव ठिकाण
नवी दिल्ली, 10 नोव्हेंबर 2021
इंग्लंडमध्ये ग्लासगो येथे सुरू असलेल्या कॉप26 परिषदेत आज भारताने इलेक्ट्रिक वाहनांसाठी 'ई-अमृत' या वेबपोर्टलचा आरंभ केला.
ई-अमृतमुळे इलेक्ट्रिक वाहनाबाबतीत असलेले गैरसमज दूर होऊन इलेक्ट्रिक वाहनांची खरेदी , या उद्योगातील गुंतवणुकीच्या संधी, धोरणे, अनुदाने याबाबत एकाच ठिकाणी सर्व माहिती मिळणे शक्य होईल .
हे पोर्टल म्हणजे नीती आयोगाचा युके सरकारसोबतचा ज्ञान हस्तांतरण हा सहकार्यविषयक आणि दोन्ही देशांच्या पंतप्रधानांनी स्वाक्षरी केलेल्या इंग्लंड भारत संयुक्त आराखडा 2030 चा एक भाग आहे.
सरकार इलेक्ट्रिक वाहनांबद्दल जागृती निर्माण करण्यासाठी करत असलेले प्रयत्न आणि ग्राहकांना इलेक्ट्रिक वाहनांकडे वळण्याचे फायदे लक्षात आणून देण्याच्या प्रयत्नांना ई-अमृत मुळे हातभार लागेल.
अलीकडच्या काही दिवसात भारताने वाहतुकीमधील कार्बन उत्सर्जन कमी करण्यासाठी व देशात वीजेवर चालणाऱ्या वाहनांचा वापर वाढवण्यासाठी अनेक पावले उचलली आहेत. FAME आणि PLI योजना इलेक्ट्रिक वाहनांना लवकरात लवकर वापरात आणण्यासाठी अनुकूल वातावण निर्माण करण्याच्या दृष्टीने विशेष महत्त्वाच्या आहेत.
हे पोर्टल अधिक परस्परसंवादी आणि वापर सुलभ करण्याच्या उद्देशाने अनेक नवनवीन वैशिष्ट्ये आणि नाविन्यपूर्ण टूल्सचा वापर करण्याचा नीती आयोगाचा मानस आहे.
वेब पोर्टल आरंभ कार्यक्रमाला इंग्लंडमधील हवामानबदल मोहिमेतील मान्यवर नायगेल टॉपिंग आणि नीती आयोगाचे सल्लागार सुधेंदू ज्योती सिन्हा यावेळी उपस्थित होते.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 266
आयुष मंत्रालय
गोव्यात आयुष आरोग्य सेवांचे उद्घाटन
पणजी, 13 जुलै 2023
केंद्रीय आयुष मंत्रालयाने गोव्यात अत्याधुनिक आरोग्य सेवा आणि संशोधन सुविधा स्थापन केली आहे. ही सुविधा रायबंदर येथील जुन्या गोवा वैद्यकीय महाविद्यालयाच्या इमारतीत सुरु करण्यात आली आहे. या नवीन सुविधेचे उद्घाटन 14 जुलै 2023 रोजी केंद्रीय आयुष मंत्री आणि बंदरे, जहाजबांधणी आणि जलमार्ग मंत्री सर्बानंद सोनोवाल यांच्या हस्ते होणार आहे. याप्रसंगी गोव्याचे मुख्यमंत्री डॉ. प्रमोद सावंत, केंद्रीय बंदरे, जहाजबांधणी आणि जलमार्ग आणि पर्यटन राज्यमंत्री श्रीपाद नाईक, राज्याचे आरोग्यमंत्री विश्वजित राणे यांच्यासह गोवा सरकार आणि आयुष मंत्रालयाचे अधिकारी यांची उपस्थिती असणार आहे.
ही संयुक्त आरोग्य-सेवा आणि संशोधन सुविधा केंद्रीय आयुष मंत्रालयाच्या अंतर्गत संशोधन परिषदांनी स्थापन केली आहे. यात केंद्रीय आयुर्वेदिक विज्ञान संशोधन परिषद - खनिज आणि सागरी औषधी संसाधनांसाठी प्रादेशिक आयुर्वेद संशोधन संस्था, होमिओपॅथीमधील संशोधन परिषद - क्लिनिकल संशोधन. सेंट्रल कौन्सिल फॉर रिसर्च इन सिद्ध - सिद्ध क्लिनिकल रिसर्च युनिट, सेंट्रल कौन्सिल फॉर रिसर्च इन योग अँड नॅचरोपॅथी आणि सेंट्रल कौन्सिल फॉर रिसर्च इन युनानी मेडिसिन - युनानी स्पेशॅलिटी या संस्थांचा समावेश आहे. आयुष औषधाच्या पारंपारिक प्रणालींद्वारे गोव्यात उच्च दर्जाची आणि परवडणारी आरोग्य सेवा प्रदान करणे हे या सुविधेचे उद्दिष्ट आहे. यात बाह्यरुग्ण विभाग , एक दवाखाना आणि पंचकर्म केंद्र अशी व्यवस्था आहे, जी सर्वांसाठी उपलब्ध असेल.
पारंपारिक औषध प्रणालींमध्ये संशोधनाला चालना देण्यासाठी, एक संग्रहालय आणि ग्रंथालय आणि खनिज आणि सागरी उत्पत्तीच्या औषधांवर संशोधन करण्यासाठी समर्पित प्रयोगशाळा विकसित केली जात आहे. ही संसाधने ज्ञानाचे मौल्यवान भांडार म्हणून काम करतील आणि संशोधक, अभ्यासक आणि लोकांमध्ये माहितीची देवाणघेवाण सुलभ करतील.
या सुविधेची सुरुवात आयुष क्षेत्रातील आरोग्यसेवा पायाभूत सुविधा आणि मानवी संसाधनांचा विस्तार करण्याच्या आयुष मंत्रालयाच्या दृष्टीकोनाचे प्रतिनिधित्व करते. पारंपारिक वैद्यकीय प्रणालींमधील संशोधनाला चालना देण्यासाठी समान उद्दिष्टे सामायिक करणार्या नामांकित संस्थांसोबत प्रभावी सहकार्य वाढवणे हे याचे उद्दिष्ट आहे. आयुष सेवांना आधुनिक वैद्यकशास्त्राशी जोडण्यासाठी आणि क्षेत्रातील नाविन्यपूर्णतेला प्रोत्साहन देण्यासाठी ही सुविधा कार्य करेल.
SRT/PM
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 71
कौशल्य विकास आणि उद्यमशीलता मंत्रालय
भारतात प्रतिभेची कमतरता नाही; किंबहुना जगभरात प्रतिभावंत आणि कुशल भारतीयांची मागणी वाढली आहे: कौशल्य विकास राज्यमंत्री राजीव चंद्रशेखर
कृत्रिम बुद्धिमत्ता, आयओटी, बिगडेटा आणि कोडींग यांसारख्या उदयोन्मुख तंत्रज्ञानामध्ये तरुण भारतीयांना सक्षम करण्यासाठी सॅमसंगसोबत भारतीय इलेक्ट्रॉनिक्स क्षेत्र कौशल्य परिषदेच्या भागीदारीद्वारे स्किल इंडियाचे लक्ष्य साधणार
नवी दिल्ली, 22 सप्टेंबर 2022
केन्द्र सरकारच्या स्किल इंडिया उपक्रमा अंतर्गत भारतीय इक्ट्रॉनिक्स क्षेत्र कौशल्य परिषदेने  आज सॅमसंग इंडियासोबत एका कौशल्य उपक्रमासाठी सामंजस्य करारावर स्वाक्षरी केली. तरुणांना उदयोन्मुख तंत्रज्ञान क्षेत्रात उद्योगाशी संबंधित कौशल्ये शिकवून त्यांची रोजगारक्षमता वाढवणे हा यामागचा उद्देश आहे.
‘सॅमसंग इनोव्हेशन कॅम्पस’ या कार्यक्रमाचे उद्दिष्ट 18 ते 25 वर्षे वयोगटातील 3,000 बेरोजगार तरुणांना कृत्रिम बुद्धीमत्ता, इंटरनेट ऑफ थिंग्ज, बिग डेटा, कोडिंग आणि प्रोग्रामिंग यांसारख्या भविष्यातील तंत्रज्ञानामधील कौशल्यात अद्यायावत करणे आहे.
केंद्रीय कौशल्य विकास आणि उद्योजकता राज्यमंत्री राजीव चंद्रशेखर यावेळी उपस्थित होते. “कौशल्ये केवळ तरुणांना रोजगारक्षम करणारी नसावीत तर ती त्यांना रोजगारक्षम बनवून रोजगाराचे प्रवेशद्वार उघडणारी आणि तरुणांच्या समृद्धीचे पारपत्र ठरणारी असली पाहिजेत. रोजगाराभिमुख कौशल्य जितके अधिक तेवढा आकांक्षी भारतीय तरूणांसाठी त्याचा उपयोग अधिक असेल” असे चंद्रशेखर यावेळी म्हणाले. वाढत्या डिजिटल जगात संधींचा उपयोग करून आणि भारताला प्रतिभेचा सेतू बनवण्यासाठी सरकारचा कौशल्यावर भर आहे. भारतात प्रतिभेची कमतरता नाही, उलट आज जगभरात प्रतिभावान आणि कुशल भारतीयांची मागणी वाढली आहे, असेही त्यांनी नमूद केले.
राष्ट्रीय कौशल्य विकास महामंडळ आणि मंत्रालयाने शाश्वत उपायांसाठी उद्योग आणि कौशल्यविषयक व्यवस्था यांच्यात दृढ भागीदारी विकसित करण्यासाठी योजना तयार करावी, असे आवाहन त्यांनी केले. तरुण भारतीयांना कौशल्याने सक्षम करण्यासाठी ईएसएससीआय सोबत सॅमसंगने घेतलेल्या पुढाकाराचे त्यांनी स्वागत केले. “सॅमसंग कंपनी भारत आणि भारतीयांचे खरे भागीदार असल्याचाच हा पुरावा आहे" असे चंद्रशेखर म्हणाले. या ठिकाणांहून लाखो विद्यार्थ्यांना कौशल्याच्या संधी उपलब्ध करून देण्यासाठी त्यांनी आपले कार्यक्रम राबवण्यासाठी दुसऱ्या आणि तिसऱ्या श्रेणीच्या शहरांमध्ये मुख्यालय सुरु करावेत असे आवाहन त्यांनी केले.
सॅमसंग दक्षिण पश्चिम आशियाचे अध्यक्ष आणि मुख्य कार्यकारी अधिकारी केन कांग आणि ईएसएससीआयच्या मुख्य कार्यकारी अधिकारी डॉ. अभिलाषा गौर यांनी या सामंजस्य करारावर स्वाक्षरी केली.
R.Aghor /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
वाणिज्य आणि उदयोग मंत्रालय
सरकारी ई-मार्केटप्लसने अत्यंत विक्रमी कालावधीत पार केला एक लाख कोटी रुपये सकल व्यापार मूल्याचा टप्पा
जी-ई-एम ने वर्ष 2023-24 मध्ये 145 दिवसांत एक लाख कोटींचा आकडा केला पार; गेल्यावर्षी हा आकडा 243 दिवसांत केला होता पार
नवी दिल्ली, 23 ऑगस्ट 2023
वृद्धीला दिलेला वेग, वाढलेली कार्यक्षमता आणि अतूट विश्वास यांच्या बळावर सरकारी ई - मार्केटप्लेस  ने अत्यंत नेत्रदीपक मैलाचा टप्पा गाठत सकल व्यापारी मूल्यात एक लाख कोटी रुपयांचा व्यवहार चालू आर्थिक वर्षातील 145 दिवसांतच पूर्ण केला आहे.
ही अद्वितीय कामगिरी जी ई एम ची सरकारी खरेदी प्रक्रियेत क्रांतिकारक बदल घडविण्याच्या कटिबद्धतेचे द्योतक आहे . तसेच गेल्या वर्षीच्या तुलनेत जी ईएम च्या कामगिरीत लक्षणीय सुधारणा झाली आहे. गेल्यावर्षी हा आकडा 243 दिवसात पार केला होता. दररोजचा घाऊक व्यापार देखील गेल्यावर्षीच्या 412 कोटी रुपयांच्या तुलनेत, यावर्षी 690 कोटी रुपयांपर्यंत वाढला आहे.
या उल्लेखनीय यशामुळे, जीईएम, व्यवहार मूल्य आणि खरेदीदार-विक्रेत्याच्या नेटवर्कची व्याप्ती या दोन्ही बाबतीत, जागतिक स्तरावरील सर्वात मोठ्या सार्वजनिक खरेदी पोर्टलपैकी एक म्हणून प्रस्थपित करत आहे. स्थापनेपासून, GeM पोर्टलने सकल व्यापार मूल्यात 4.91 लाख कोटी रुपयांचा टप्पा ओलांडला आहे आणि प्लॅटफॉर्मवर 1.67 कोटी ऑर्डर्सची सुविधा उपलब्ध करुन दिलेली आहे.
S.Kakade/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
आरोग्य आणि कुटुंब कल्याण मंत्रालय
कोविड-19 ची सद्यस्थिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत 212.17 कोटी  लसीच्या मात्रा देण्यात आल्या आहेत.
गेल्या 24 तासात 26,36,224 लसीच्या मात्रा देण्यात आल्या.
भारतातील उपचाराधीन रुग्णांची संख्या सध्या 65,732 आहे.
उपचाराधीन रुग्णांचे प्रमाण सध्या 0.15 % आहे.
रुग्ण बरे होण्याचा दर सध्या 98.66 %
गेल्या 24 तासात 22,031 रुग्ण बरे झाले, त्यामुळे आतापर्यंत बरे झालेल्या रुग्णांची एकूण संख्या 4,38,25,024 वर पोचली आहे.
गेल्या 24 तासांत 5,439 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 88.55 कोटी चाचण्या करण्यात आल्या, गेल्या 24 तासात 3,20,418 चाचण्या करण्यात आल्या.
आरोग्य आणि कुटुंब कल्याण मंत्रालय
सीजीएचएसकडून ईसंजीवनीद्वारे दिल्लीमध्ये टेली कन्स्लटेशन सेवा सुरू
नवी दिल्ली, 26 ऑगस्ट 2020
सध्याची कोविड-19 महामारीची परिस्थिती लक्षात घेता जेष्ठ नागरिकांना सार्वजनिक ठिकाणी विशेषकरून आरोग्य सुविधा केंद्रांना भेट देणे योग्य नसल्याच्या पार्श्वभूमीवर वरिष्ठ नागरिकांसह विविध घटकांकडून, तज्ञ डॉक्टरांसमवेत टेली कन्स्लटेशन सेवा सुरु करावी अशी विनंती आरोग्य आणि कुटुंब कल्याण मंत्रालयाला करण्यात येत होती.
आरोग्य केंद्रांना प्रत्यक्ष भेट न देता आभासी माध्यमातून सीजीएचएस, केंद्रीय आरोग्य सेवा लाभार्थींना तज्ञ डॉक्टरांचा सल्ला लाभावा यासाठी सीजीएचएसने 25.8.2020पासून टेली कन्स्लटेशन सेवा सुरु केली आहे. सुरवातीला ही सेवा दिल्ली/एनसीआरमधल्या लाभार्थींना उपलब्ध राहील. कार्यालयीन कामकाजाच्या दिवशी सकाळी 9 ते दुपारी 12 वाजेपर्यंत ई सेवा उपलब्ध असेल. सीजीएचएस टेली कन्स्लटेशन सेवा, आरोग्य मंत्रालयाच्या सध्याच्या ई संजीवनी मंचाचा वापर करत आहे. सुलभ वापरासाठी हा मंच लाभार्थीच्या आयडीशी जोडला गेला आहे. तज्ञ बाह्य रुग्ण विभागसेवेचा लाभ घेण्यासाठी लाभार्थींना मोबाईल क्रमांकाचा उपयोग करत या मंचावर नोदणी करावी लागेल, पडताळणीसाठी ओटीपी निर्माण केला जाईल. या नंतर लाभार्थी यंत्रणेत लॉग ऑन करू शकेल. त्यानंतर रुग्णाचा नोंदणी फॉर्म भरून टोकन साठी विनंती करायची असून आवश्यकता भासल्यास आरोग्य तपशील अप लोड करायचा आहे.
रुग्णाला एसएमएस द्वारे रुग्ण ओळख क्रमांक आणि ऑन लाईन रांगेतला आपला क्रमांक देण्यात येईल. त्याचा क्रमांक आल्यावर कॉल नाऊ हे बटण कार्यान्वित होईल त्याचा वापर करत लाभार्थी तज्ञाशी सल्ला घेण्यासाठी व्हिडीओ कॉल सुरु करू शकेल. यानंतर ई प्रीस्क्रीप्शन दिले जाईल त्याच्या आधारे रुग्ण सीजीएचएस वेलनेस सेंटर कडून औषध घेऊ शकेल.
ज्यांना तज्ञ सल्ल्याची आवश्यकता आहे मात्र कोविड-19 मुळे जे बाहेर जाऊ शकत नाहीट अशांसाठी सीजीएचएसची ही नवी टेली कन्स्लटेशन सेवा सीजीएचएस लाभार्थीसाठी वरदान ठरणार आहे. खालील तज्ञ सेवा उपलब्ध राहतील –
- औषध
- अस्थिरोग तज्ञ
- नेत्र
- नाक कान घसा
नियमित ओपीडी सेवेसाठी लाभार्थी देशभरात कोणत्याही वेलनेस सेंटरद्वारे ओपीडी सेवा घेऊ शकतो, तरीही प्रत्येक सीजीएचएस लाभार्थी विशिष्ठ वेलनेस सेंटरशी जोडला गेला आहे. तज्ञाशी सल्लामसलत करण्यासाठी सीजीएचएस लाभार्थीला त्यांच्या वेलनेस सेंटरच्या वैद्यकीय अधिकाऱ्याकडून संदर्भ द्यावा लागेल.वरिष्ठ नागरिकांसाठी याची आवश्यकता नाही.U.Ujgare/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 124.10 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या 547 दिवसांनंतर एक लाखापेक्षा कमी; सध्या ही संख्या 99,023
उपचाराधीन रुग्णांचे प्रमाण एकूण रुग्णसंख्येच्या तुलनेत 1% पेक्षाही कमी, सध्या हे प्रमाण 0.29%; मार्च 2020 पासून सर्वात कमी
रुग्ण बरे होण्याचा दर सध्या 98.36%; मार्च 2020 पासूनचा सर्वाधिक
गेल्या 24 तासात 10,207 रुग्ण बरे, त्यामुळे बरे झालेल्या एकूण रुग्णसंख्या वाढून 3,40,28,506 वर
गेल्या 24 तासात 8,954 नवे रुग्ण आढळले
दैनंदिन पॉझिटिव्हिटी दर  गेल्या 58 दिवसांपासून 2% पेक्षा कमी
साप्ताहिक पॉझिटिव्हिटी दर  गेल्या 17 दिवसांपासून 1% पेक्षा कमी
आतापर्यंत एकूण 64.24 कोटी चाचण्या करण्यात आल्या.
पंतप्रधान कार्यालय
केंद्रीय मंत्रिमंडळ सचिवांनी वायू प्रदूषण स्थितीचा घेतला आढावा
(नवी दिल्ली, 5 नोव्हेंबर 2019
केंद्रीय मंत्रिमंडळ सचिवांनी आज राष्ट्रीय राजधानी क्षेत्रात वायू प्रदूषण रोखण्यासाठी गेल्या रविवारपासून करण्यात आलेल्या व्यवस्थेतील प्रगतीचा आढावा घेतला.
यात असे आढळून आले की पंजाब आणि हरियाणा मध्ये पिकांच्या कापणी पश्चात उर्वरित टाकाऊ पदार्थ अजूनही जाळले जात आहेत आणि यासंदर्भात अधिक व्यापक कारवाई करण्याची गरज आहे.
नियमांचे उल्लंघन करणाऱ्यांवर योग्य दंड आकारण्यासाठी विविध ठिकाणी मोठ्या संख्येने देखरेख पथके तैनात करण्याचे निर्देश आता या राज्यांना देण्यात आले आहेत.
राजधानीतील स्थितीबाबतही चर्चा करण्यात आली जिथे विविध संस्था समन्वयाने काम करत आहेत.परिस्थिती नियंत्रणात आणण्यासाठी अधिक प्रयत्न करण्याची गरज व्यक्त करण्यात आली आहे.
भविष्यात कुठल्याही प्रकारची आपत्कालीन स्थिती उद्भवल्यास त्याचा सामना करण्यासाठी सज्ज राहण्याचे निर्देश राज्यांना देण्यात आले आहेत.
B.Gokhale/S.Kane/P.Kor
कृषी मंत्रालय
लॉकडाऊनच्या काळात अकोल्यातील शेतकरी गटाने थेट विपणनाचा वापर करत, 8.5 कोटी रुपयांच्या 850 मेट्रिक टन शेतमालाची केली थेट विक्री
कोविड-19 चा देशभरात उद्रेक होऊ लागल्यानंतर देशात लागू झालेल्या लॉकडाऊननंतर, कृषी, सहकार आणि शेतकरी कल्याण मंत्रालयामार्फत देशातील शेतकऱ्यांच्या कल्याणासाठी आणि कृषीकामे मार्गी लावण्यासाठी विविध उपाययोजना केल्या जात आहेत.
या लॉकडाऊनच्या काळातच रब्बी हंगामाचे पिक आले आहे. या काळात शेतकऱ्यांना आपला शेतमाल विकतांना कुठल्याही अडचणी येऊ नये, यासाठी कृषीविभाग विविध प्रयत्न करत आहे. विशेषतः नाशिवंत माल, म्हणजे, फळे आणि भाज्या यांच्या विक्रीत शेतकऱ्यांना योग्य किंमत मिळावी, यासाठी कृषीविभागाने, ‘थेट विपणन’ योजनेशी त्यांना जोडण्याचा प्रयत्न केला आहे. शेतकऱ्यांपर्यंत थेट विपणनाची संकल्पना पोचवण्यासाठी, आणि त्यांना मदत करण्यासाठी कृषीविभाग, शेतकरी/ शेतकऱ्यांचे गट/ कृषीमाल संघटना/ सहकारी संस्था या सर्वांना त्यांचे उत्पादन मोठे किरकोळ व्यापारी/अन्नप्रक्रिया उद्योग यांना विकण्यासाठी मदत करत आहेत.
महाराष्ट्रातील अकोला जिल्ह्यातल्या शेतकऱ्यांनी या लॉकडाऊनच्या काळात, आपल्या 69 शेतकरी गटांनी एकत्र येत आपला 8.5 कोटी रुपयांचा शेतमाल थेट ग्राहकांना विकून थेट विपणनाचा एक नवा आदर्श निर्माण केला आहे.
जिल्हा कृषी विभागाच्या मार्गदर्शनाखाली, शेतकरी, 93 थेट विक्री केंद्रातून, ताजा भाजीपाला आणि फळे थेट ग्राहकांना रास्त दरात विकत आहेत. ही विक्री केंद्रे अकोल्यातल्या नागरी भागात असून आजूबाजूच्या जिल्ह्यात देखील आहेत. या सुनियोजित विक्री केंद्रांव्यतिरिक्त, शेतकऱ्यांनी महत्वाच्या जागांवर छोटी दुकानेही लावली आहेत, तसेच घरोघरी भाजीपाला देखील पोचवत आहेत.
या गटांपैकी एका शेतकऱ्याने सांगितले की, “आम्ही आतापर्यंत 850 मेट्रिक टन, मालाची विक्री केली आहे, यात, प्रामुख्याने फळे आणि भाजीपाल्याचा समावेश आहे. वेळ आणि प्रयत्न वाचवण्यासाठी, आमच्या गटांनी ऑनलाईन पेमेंट आणि फोनवर ऑर्डर अशा अभिनव पद्धतीही स्वीकारल्या आहेत.”
अकोल्यातील कृषी तंत्रज्ञान व्यवस्थापन संस्थेचे प्रकल्प अधिकारी. मोहन वाघ, यांनी सांगितले की, “या मॉडेलची अंमलबजावणी करतांना, शेतकऱ्यांना लॉकडाऊनचा फटका बसू नये, याची आम्ही काळजी घेतली आणि त्यांचा शेतमाल वाजवी दरात विकला जाईल, अशी व्यवस्था केली. शेतकरी आणि त्यांच्या वाहनांची वाहतूक सुरळीत व्हावी यासाठी, आमच्या विभागाने सर्व शेतकऱ्यांना ओळखपत्रे आणि पासेस दिले आहेत”.
कोविड-19 चा प्रसार रोखण्यासाठी जिल्हा कृषी विभागाने, शेतकऱ्यांना मास्क, सॅनिटायझरचा वापर करण्यास सांगितले असून सामाजिक अंतराच्या नियमांचे पालन करण्याच्याही सूचना दिल्या आहेत.
या संदर्भात, हे लक्षात घ्यायला हवे की पंतप्रधान नरेंद्र मोदी यांनी अलीकडेच महाराष्ट्रातील कृषी उत्पादन संस्था उत्तम काम करत असल्याबद्दल त्यांचे कौतुक केले होते आणि त्यांना डिजिटल प्लॅटफॉर्मचा अधिकाधिक वापर करण्याचा सल्ला दिला होता. पंचायत राज दिवसानिमित्त देशभरातील ग्रामपंचायत प्रतिनिधींशी साधलेल्या संवादात त्यांनी मेदनकरवाडीच्या सरपंचांशी बोलतांना हे मत व्यक्त केले होते.
संरक्षण मंत्रालय
संरक्षण मंत्री राजनाथ सिंह यांनी नवी दिल्लीत 2022 च्या राष्ट्रकुल स्पर्धेतले पदक विजेते आणि सैन्य दलातल्या सहभागी खेळाडूंशी साधला संवाद
या स्पर्धेत उत्कृष्ट कामगिरी केल्याबद्दल आणि देशाचा अभिमान वाढवल्याबद्दल संरक्षण मंत्र्यांनी खेळाडूंची केली प्रशंसा
नवी दिल्ली, 12 ऑगस्ट 2022
इंग्लंड येथील बर्मिंगहॅम येथे नुकत्याच झालेल्या 2022 च्या राष्ट्रकुल स्पर्धेत देशासाठी पदकांची कमाई करणाऱ्या सैन्य दलातल्या सहभागी खेळाडूंसोबत आज 12 ऑगस्ट 2022 रोजी संरक्षण मंत्री राजनाथ सिंह यांनी नवी दिल्ली येथे संवाद साधला. 28 जुलै ते 8 ऑगस्ट 2022 दरम्यान झालेल्या या राष्ट्रकुल स्पर्धेत तिन्ही सैन्य दलातल्या एकूण 31 खेळाडूंनी सहभाग नोंदवला. यातली सर्वात प्रशंसनीय बाब म्हणजे या सहभागी खेळाडूंपैकी 15 खेळाडूंनी, भारतासाठी सहा सुवर्ण, चार रौप्य आणि पाच कांस्य पदकांची कमाई केली.
सुवर्णपदक विजेता नायब सुभेदार जेरेमी लालरीनुनूंगा, हवालदार अचिंता शेऊली, सुभेदार अमित, सुभेदार दीपक पुनिया, एजी पीओ पीटी नवीन आणि एजी पीओ कमांडंट , एलदोसे पॉल यांनी या गौरव समारंभात कार्यक्रमात हजेरी लावली, त्याचबरोबर रौप्य आणि कांस्य पदक विजेते आणि इतर सहभागी खेळाडू उपस्थित होते. या स्पर्धेतल्या खेळाडूंच्या उत्कृष्ट कामगिरीबद्दल राजनाथ सिंह यांनी त्यांची प्रशंसा केली त्याचबरोबर देशाचा अभिमान उंचावण्यासाठी भविष्यात येणाऱ्या इतर स्पर्धांमध्ये सहभागी होण्यासाठी आपली कामगिरी उंचावण्यासाठी प्रोत्साहन दिले. या कार्यक्रमाला हवाई दलाचे प्रमुख एअर चीफ मार्शल व्हीआर चौधरी, नौदलाचे प्रमुख आर. हरीकुमार, संरक्षण सचिव डॉक्टर अजय कुमार आणि लष्कराचे उपप्रमुख लेफ्टनंट जनरल बीएस राजू उपस्थित होते.
तिन्ही सैन्य दलातल्या पदक विजेत्या खेळाडूंची यादी खालील प्रमाणेः
|
|
S No
|
|
Service
|
|
Name
|
|
Discipline
|
|
Performance
|
|
1
|
|
Army
|
|
Nb Sub Jeremy Lalrinnunga
|
|
Weightlifting
|
|
Gold
|
|
2
|
|
Hav Achinta Sheuli
|
|
Weightlifting
|
|
Gold
|
|
3
|
|
Sub Amit
|
|
Boxing
|
|
Gold
|
|
4
|
|
Sub Deepak Punia
|
|
Wrestling 
|
|
Gold
|
|
5
|
|
Nb Sub Avinash Sable
|
|
Athletics
|
|
Silver
|
|
6
|
|
Sub Sandeep
|
|
Athletics
|
|
Bronze
|
|
7
|
|
Sub Md Hussamuddin
|
|
Boxing
|
|
Bronze
|
|
8
|
|
Rect Hav Deepak
|
|
Wrestling 
|
|
Bronze
|
|
9
|
|
Air Force
|
|
JWO Vikas Thakur
|
|
Weightlifting
|
|
Silver
|
|
10
|
|
JWO Gururaja
|
|
Bronze
|
|
11
|
|
SGT A Aboobacker
|
|
Triple Jump
|
|
Silver
|
|
12
|
|
Navy
|
|
Ag PO PT Naveen
|
|
Wrestling
|
|
Gold
|
|
13
|
|
Ag PO Com  Eldhose Paul
|
|
Triple Jump
|
|
Gold
|
|
14
|
|
Com I  Lovepreet Singh
|
|
Weightlifting
|
|
Bronze
|
|
15
|
|
POCOM  Jugraj Singh
|
|
Hockey
|
|
Silver
S.Patil/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118